recursal/SuperWikiNEXT-32B huggingface dataset:
**சு. அனவரத விநாயகம் பிள்ளை** (20 செப்டம்பர் 1877 – 1940) என்பவர் தமிழ்நாட்டைச் சேர்ந்த தமிழறிஞர், பேராசிரியர், எழுத்தாளர், அகராதி தொகுப்பாளர், பதிப்பாளர் ஆவார்.

இவரது பெற்றோர் சுப்பிரமணிய பிள்ளை, ஈசுவர வடிவு அம்மாள் ஆகியோராவர். இவர் சென்னைக் கிறிஸ்தவக் கல்லூரியில் இளங்கலை மெய்யியல் படித்தார். பின்னர் தமிழில் முதுகலை பட்டம் பெற்றார். முதுகலை பயிலும்போது நச்கினார்க்கினியரைப்பற்றிய ஆய்வுக் கட்டுரை எழுதினார். கிறிஸ்தவக் கல்லூரியில் முதலில் ஆசிரியராகவும், பிறகு உள்நாட்டு மொழிகட்கான கண்காணிப்பாளராகவும், நீண்டகாலம் பணிபுரிந்தார். கொழும்புப் பல்கலைக் கழகத்தில் தமிழ்ப் பேராசிரியராகவும், சென்னைப் பல்கலைக்கழகத் தமிழ்ப் பேரகராதிக் குழு உறுப்பினராக இருந்தார்.

இவர் பல தமிழ் நூல்களை ஆராய்ச்சிமிக்க முன்னுரைகளுடன் பதிப்பித்திருக்கின்றார். தமிழ், தமிழ்த் தொன்மங்கள் உள்ளிட்ட பல பொருள்கள் குறித்து பல கட்டுரைகளும், நூல்கள் எழுதியுள்ளார்.

இயற்றிய நூல்கள்
---------------

* நச்சினார்க்கினியர்
* சைவ சித்தாந்த வரலாறு
* ஒளவையார்
* ஏகநாதர்
* தமிழ்ப் பெருமக்கள் வரலாறு (1934)
* மாணவர் தமிழகராதி
* பழமொழி அகராதி (10760 பழமொழிகள் அடங்கியது, பதிப்பு: 1912)

குறிப்புகள்
-----------

1. ↑  தமிழ்க் கலைக்களஞ்சியம் தொகுதி 1, அனவரத விநாயகம் பிள்ளை, சு.
2. ↑  ராஜ்கண்ணன், கட்டுரை; வையாபுரிப் பிள்ளை தாள் வாழ்க! 18. மே. 2014, தினமணி
3. ↑  1934ஆம் ஆண்டு வெளியான தமிழ் நூல்களின் பட்டியல்
4. ↑  பழமொழிகள் காலத்தின் பொக்கிஷம்! tamilandvedas.com
**குடல்** என்பது, இரையகக் குடற்பாதையின் ஒரு பகுதியாகும். இது இரைப்பையின் பக்கத்தில் அமைந்துள்ளது அல்லது நமதின் வயிறில் உள்ளது என்றும் கூறலாம். குடல் மனித உள்ளுருப்புகளில் முக்கியமானது ஆகும்.குடல் இருவகைகள் உண்டு அவை சிறுகுடல் மற்றும் பெருங்குடல் என்று இருவகைப்படும்.

குடல் வகைகள்
------------

### சிறுகுடல்

உயிரியலில் **சிறுகுடல்** (small intestine) என்பது, இரையகக் குடற்பாதையின் ஒரு பகுதியாகும். இது இரைப்பைக்கும், பெருங்குடலுக்கும் இடையில் அமைந்துள்ளது. இது, முன்சிறுகுடல், நடுச்சிறுகுடல், பின்சிறுகுடல் என மூன்று பகுதிகளாக உள்ளது. இங்குதான் பெரும்பாலான சமிபாடு நிகழ்கிறது. சிறுகுடலின் உட் சுவரிலிருந்து நீட்டிக்கொண்டிருக்கும் விரலிகள் என்னும் அமைப்புக்கள் ஊட்டப் பொருள்களை உறிஞ்சி குருதிக்குள் அனுப்புகின்றன. ஐந்து வயதுக்கு மேற்பட்ட மனிதரில் சிறுகுடலின் நீளம் 4 மீட்டருக்கும் 7 மீட்டருக்கும் இடையில் காணப்படும். சிறுகுடலின் பகுதிகள் பின்வருமாறு அமைந்திருக்கும்:

* முன்சிறுகுடல்: 26 சமீ (9.84 அங்) நீளம்.
* நடுச்சிறுகுடல்: 2.5 மீ (8.2 அடி) நீளம்.
* பின்சிறுகுடல்: 3.5 மீ (11.5 அடி) நீளம்.

சிறுகுடல், பெருங்குடலிலும் 4 - 5 மடங்கு நீளம் கொண்டு பெரியதாக இருந்தாலும், இதன் விட்டம் சிறியதாக இருப்பதால் சிறுகுடல் என்று அழைக்கப்படுகிறது. சராசரியாக, வளர்ந்த மனிதரில் சிறுகுடல் 2.5-3 சமீ விட்டம் கொண்டதாகவும், பெருங்குடல் 7.6 சமீ விட்டம் கொண்டதாகவும் இருக்கின்றன.

### பெருங்குடல்

**பெருங்குடல்** திண்மக் கழிவுகளுக்கான ஒரு சேமிப்புக் குழாய் ஆகும். பெருங்குடலின் முக்கிய செயற்பாடு மலத்தில் இருந்து நீர், உப்புக்கள் என்பவற்றைப் பிரித்து எடுப்பதாகும். பாலூட்டிகளில் இது ஏறு பெருங்குடல், இறங்கு பெருங்குடல், குறுக்குப் பெருங்குடல், நெளிபெருங்குடல் என நான்கு பகுதிகளை உள்ளடக்கியுள்ளது. பெருங்குடல்வாயில் இருந்து இறங்கு பெருங்குடல் தொடக்கம் வரையுள்ள பகுதி வலது பெருங்குடல் எனவும் மீதி இடது பெருங்குடல் எனவும் அழைக்கப்படுவது உண்டு.
**சேங்காலிபுரம் அனந்தராம தீட்சிதர்** தமது தனித்தன்மை வாய்ந்த சங்கீத உபன்யாசத்திற்காகப் புகழ் பெற்றவர்.
*உபன்யாச சக்ரவர்த்தி* என்று போற்றப்பட்ட இவர் 1903இல் கும்பகோணத்திற்கு அருகில் உள்ள சேங்காலிபுரத்தில் பிறந்தார். இவரது பெற்றோர் சுப்ரமண்ய தீட்சிதர்-சுப்புலட்சுமி அம்மையார். இவரது ஆசிரியர் கடலங்குடி நடேச சாஸ்திரிகள்.
ராமாயணம், மகாபாரதம், பாகவதம், ஸ்காந்தம், தேவிபாகவதம் போன்ற இந்து சமய புராணங்களையும் இதிகாசங்களையும் சங்கீத உபன்யாச வடிவில் வழங்கினார். இவர் குருவாயூரப்பன் பக்தர் ஆவார். மக்களிடம் நாராயணீயத்தைப் பரப்பிய பெரியோரில் குறிப்பிடத்தக்கவர். செல்வந்தர்களிடம் எளியவருக்குத் தொண்டு செய்ய வலியுறுத்தியவர். இவர் 1969 அக்டோபர் 30 இல் மறைந்தார்.

பெற்ற பட்டங்கள்
---------------

* அமிர்தவர்சினி உபன்யாச சக்கரவர்த்தி
* வைதீக தரம் சம்ரட்சன ப்ரவசன தாத்ர உபன்யாசகா

நூல்கள்
-------

### உரை எழுதிய நூல்கள்

* ருத்ர சமகம்
* ஸ்கந்த புராணத்திற்கு

### தொகுத்தது

அரிய பல கிரந்தங்களில் இருந்தும், புராணங்கள் மற்றும் இதிகாசங்களில் இருந்தும் சக்தி வாய்ந்த ஸ்தோத்திரங்களைத் தொகுத்து, ’ஜயமங்கள ஸ்தோத்திரம்’ எனும் நூல் தொகுப்பை அருளினார்.

### இயற்றிய ஸ்லோகங்கள்

* ஸ்ரீநிஸ்துலாம்பிகை சமேத ஸ்ரீ சோளேஸ்வர தசகம்" எனும் 10 ஸ்தோத்திரங்களை இவர் பிறந்த சேங்காலிபுரத்தில் அமைந்துள்ள சிவபெருமானின் திருத்தலம் குறித்து இயற்றியுள்ளார்.

இவரது உபன்யாசத்தை ரசித்தோர்
---------------------------

* காஞ்சிப்பெரியவர்
* சிருங்கேரி சுவாமிகள்
* இந்தியாவின் முதல் பிரதமர் நேரு
* டாக்டர் ராஜேந்திர பிரசாத்
* டாக்டர் ராதாகிருஷ்ணன்
* ராஜாஜி
* பிரகாசம்
* சி.சுப்ரமண்யம்
* எழுத்தாளர் கல்கி சதாசிவம்
* எம்.எஸ்.சுப்புலட்சுமி
* காசா சுப்பாராவ்

மேற்கோள்கள்
-----------

1. ↑  அனந்தராம தீட்சிதர்!
2. ↑  குமுதம் ஜோதிடம்; 25.04.2008;ஏ.எம்.ஆர்.சிறப்புக் கட்டுரை; பக்கம்4,5
**சு. கமலா**, (பிறப்பு: சனவரி 14 1960) மலேசியாவின் தமிழ் எழுத்தாளர்களுள் ஒருவராவார்.

எழுத்துத் துறை ஈடுபாடு
----------------------

இவர் 1982 முதல் எழுத்துத்துறையில் ஈடுபாடு காட்டி வருகிறார். சிறுகதைகள், கட்டுரைகள், கவிதைகள், வானொலி நாடகங்கள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். மலேசிய தேசிய பத்திரிகைளிலும் இதழ்களிலும் இவரின் இத்தகைய ஆக்கங்கள் பிரசுரமாகியுள்ளன. மேலும் தமிழக இதழான "அமுதசுரபி" யிலும் இவரின் கதை பிரசுரமாகியுள்ளது.

மலாய மொழியில்
-------------

மலாய் மொழியிலும் இவர் சிறுகதைகளை எழுதி வருகின்றார். சில மலாய் மொழித் தொகுப்புகளிலும் இவரது கதைகள் இடம் பெற்றுள்ளன.

இதழியல்துறை
-----------

மலேசியாவிலிருந்து வெளிவரும் "உங்கள் குரல்" இதழின் துணையாசிரியராக தற்போது பணியாற்றி வருகின்றார்.

நூல்கள்
-------

"தீ மலர்" (வரலாற்றுக் குறுநாவல் 1986)

பரிசுகளும் விருதுகளும்
----------------------

* சா. அன்பானந்தன் இலக்கியப் பரிசு வாரியத்தின் குறுநாவல் பரிசு (1986)
* டத்தோ கு. பத்மநாதன் பரிசு (1987)
* தேவான் பஹாசா டான் புஸ்தகாவின் மலாய்ச் சிறுகதைப் போட்டியில் மூன்றாம் பரிசு (1987)
* பாரதிதாசன் நூற்றாண்டு விழாச் சிறுகதைப் போட்டியில் முதல் பரிசு (1991)
* பினாங்கு மாநில அரசு, வை.ரீ.எல் (YTL) நிறுவனம், பினாங்குத் தமிழ் எழுத்தாளர் சங்கம் இணைந்து நடத்திய சிறுகதைப் போட்டியில் முதல் பரிசு (1997);
* பினாங்கு மாநில அரசு, வை.ரீ.எல் (YTL) நிறுவனம், பினாங்குத் தமிழ் எழுத்தாளர் சங்கம் இணைந்து நடத்திய ஓரங்க நாடகப் போட்டியில் முதல் பரிசு (1999)
* மலேசியத் தொழிலாளர் கூட்டுறவு சங்கத்தின் சிறுகதைப் போட்டியில் இரண்டாம் பரிசு (1999).

உசாத்துணை
---------

* மலேசியத் தமிழ் எழுத்துலகம் தளத்தில் சு. கமலா பக்கம் பரணிடப்பட்டது 2016-03-04 at the வந்தவழி இயந்திரம்
**அனந்தலட்சுமி சடகோபன்** (*Ananthalakshmi Sadagopan*) இந்தியாவைச் சேர்ந்த ஒரு கருநாடக இசைக்கலைஞர் ஆவார். 1928 ஆம் ஆண்டு ஏப்ரல் மாதம் 28 ஆம் தேதியன்று பிறந்தார்.

ஆரம்பகால வாழ்க்கை
-----------------

தமிழ்நாட்டின் மதுரை நகரில் ஏ.ஆர்.நாராயணன் மற்றும் அலமேலு தம்பதியருக்கு இவர் மகளாகப் பிறந்தார். சாத்தூர் ஏ.க.சுப்ரமணியத்தின் வழிகாட்டுதலின் கீழ் கருநாடக இசையில் ஆரம்பப் பயிற்சி பெற்றார். பின்னர் கணேச பாகவதர், செம்மங்குடி சீனிவாச ஐயர், நெடுநூரி கிருட்டிணணமூர்த்தி மற்றும் வி.வி.சடகோபன் ஆகியோரிடம் பயிற்சி பெற்றார். வாமன்ராவ் சடோலிகரிடம் இந்துசுதானி இசையையும் கற்றார். தனது 10 வயதில் மதுரையில் அரியக்குடி ராமானுச ஐயங்கார் முன்னிலையில் கர்நாடக இசைக் கச்சேரியை முதன்முதலில் வழங்கினார்.

இசைப் பயணம்
-----------

கிராமபோன் ஒலிப்பதிவுகளுக்காக அனந்தலட்சுமி பல பாடல்களைப் பாடியுள்ளார். திருமணத்திற்குப் பிறகு புது தில்லிக்குச் சென்றார். அங்கு தில்லி அனைத்திந்திய வானொலியில் கச்சேரிகளை வழங்கத் தொடங்கினார். வானொலி நிலையத்துடன் இவரது தொடர்பு 6 தசாப்தங்களுக்கும் மேலாக நீடித்தது. ஒரு நடிப்பு கலைஞராக மட்டுமல்லாமல், இசை நிகழ்ச்சிகளுக்கு நடுவராகவும் இருந்தார்.

1960, 1970 ஆம் ஆண்டுகளில் சென்னையில் வசித்தபோது, வானொலி நிகழ்ச்சிகளுக்கு கூடுதலாக மேடைக் கச்சேரிகளையும் வழங்கத் தொடங்கினார்.

மீனாட்சி அம்மை பிள்ளை தமிழ், வில்லி பாரதம் மற்றும் கிருட்டிண லீலா தரங்கிணி மற்றும் குற்றால குறவஞ்சி உள்ளிட்ட நாட்டிய நாடகங்களுக்கு அனந்தலட்சுமி இசையமைத்துள்ளார்.

விருது
------

நாரத கான சபா இவருக்கு மூத்த இசைக்கலைஞர் விருது வழங்கி சிறப்பித்துள்ளது.

குடும்ப வாழ்க்கை
----------------

இவருக்கும் வருமான வரித்துறையின் முன்னாள் ஆணையராக இருந்த பி.சடகோபனுக்கும் திருமணம் நடந்தது. இவரது மகள் சுஜாதா விஜயராகவனும் ஓர் இசைக்கலைஞராகவும், நடனக் கலைஞராகவும், எழுத்தாளராகவும் செயல்படுகிறார். ச. சீனிவாசன் மற்றும் ச. நாராயணன் என்று இவர்களுக்கு இரண்டு மகன்கள்.

இறப்பு
------

அனந்தலட்சுமி சடகோபன் 2013 ஆம் ஆண்டு மே மாதம் 15 ஆம் தேதியன்று இறந்தார்.

மேற்கோள்கள்
-----------

1. 1 2 3 4  "Carnatic musician Ananthalaksmi Sadagopan no more". *தி இந்து*. 17 May 2013. Archived from the original on 9 மார்ச் 2021.. பார்த்த நாள்: 14 March 2022.
2. 1 2  Arunn Narasimhan and T. T. Narendran. "Tribute: Ananthalakshmi Sadagopan" (PDF). 13 நவம்பர் 2021 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 14 March 2022 அன்று பார்க்கப்பட்டது.

புற இணைப்புகள்
--------------

* Ananthalakshmi Sadagopan songs on YouTube
**காமிண்டன்** என்பவர் ஒரு புலவர். இவரைப் பற்றிக் கொங்கு மண்டல சதகம் பாடல் 52-ல் குறிப்பிடப்பட்டுள்ளது. இந்தப் புலவர் சர்க்கரை மன்றாடியாரைக் காண மன்றாடியார் இல்லத்துக்கு வந்தார். சர்க்கரையார் சற்றே அளவளாவி விட்டு அவருக்கு விருந்தளிப்பதற்காக, காமிண்டனிடம் சொல்லிவிட்டு, உள்ளே சென்றார். சற்றே காலம் தாழ்ந்தது. அங்கு வந்த அவது வேலையாள் ஒருவன் ‘விருந்து படைக்கக் காலமாகும்’ என்று காமிண்டனிடம் கூறினார். சர்க்கரையார் தன்னை மதிக்கவில்லை என்று காமிண்டன் கருதினார். எழுந்து சென்றுவிட்டார். சமையல் முடிந்த பின் சர்க்கரையார் புலவரைத் தேடினார். தேடிச் சென்றார். கண்டார். வருக என அழைத்துவந்தார். தன்னை இழிவு படுத்தியதாகப் புலவர் சர்க்கரையாரிடம் தெரிவித்தார். சர்க்கரையார் காய்ந்துகொண்டிருக்கும் நெய்யில் தன் கையை விட்டு, தாம் அவரை இழிவுபடுத்தவில்லை என்று சத்தியம் செய்தார். புலவர் ஏற்றுக்கொண்டு சர்க்கரையார் அளித்த உணவை உண்டார். புலவர் மேலும் சர்க்கரையாரைச் சோதனை செய்வாராய் உண்ட தன் வாயைக் கழுவி விட வேண்டும் என்றார். சர்க்கரையார் அதனையும் செய்தார். சர்க்கரையாருக்குத் தமிழ்மீது அத்துணைப் பற்று.

மேற்கோள்
--------

1. ↑  கொங்குமண்டல சதகம் பாடல் 52, முனைவர் ந. ஆனந்தி விளக்கம், நூல் சாரதா பதிப்பகம் வெளியீடு, 2008 பதிப்பு, பக்கம் 69-72
**ஐஓஎஸ் 5** அப்பிள் நிறுவனத்தால் வெளியிடப்படும் ஐஓஎஸ் நகர்பேசி இயங்குதளத்தின் ஐந்தாம் பதிப்பாகும். செப்டம்பர் 10, 2012 அன்று இந்த இயங்குதளம் அறிமுகம் செய்துவைக்கப்பட்டது. இந்தப்பதிப்பின் மூலம் ஐபோன் 3ற்கான ஆதரவு மற்றும் ஐபோட் டச் இரண்டாம் தலைமுறை கருவிகளுக்குமான ஆதரவு நிறுத்தப்பட்டது. ஐபோன் 3ஜிக்குப் பிந்திய நகர்பேசிகளுக்கு இந்த இயங்குதளம் ஆதரவை வழங்கியது.

அக்டோபர் 11, 2011 இல் அப்பிள் நிறுவனத்தின் தலமையகத்தில் நடைபெற்ற நிகழ்வு ஒன்றில் ஐபோன் 4எஸ் அறிமுகம் செய்யபட்டதுடன், இந்தப் பதிப்பு ஐஓஎஸ்உடன் ஐகிளவுட், பயனருக்கு குரல்மூலம் உதவியாளராகப் பணியாற்றும் சிரி ஆகியவை மேலதிகமாக சேர்க்கப்படன.

ஐகிளவுட்
--------

ஐகிளவுட் செயலி மூலம் பயனர்கள் தங்கள் படிமங்கள், பாடல்கள் போன்ற இலத்திரணியல் கோப்புகளை முகிலக் கணனிகளில் சேமித்து வைக்கக்கூடியதாக உள்ளமை ஒரு சிறப்பியல்பாகும். ஒவ்வொரு பயனரும் ஐந்து ஜிகாபைட் அளவுள்ள சேமிப்பிடத்தை முகிலக் கணனிகளில் பெற்றுக்கொண்டனர்.

ஏனைய செயற்பாடுகள்
-----------------

இந்தப் பதிப்பு ஐஓஎஸூடன் ஐமெசேஜஸ் எனும் செயலி வெளியிடபட்டது. இந்தச் செயலி மூலம் ஐஓஎஸ் சார் இயங்குதளத்தில் இயங்கும் எந்தக்கருவியைப் பயன்படுத்தும் பயனருக்கும் செய்திகளை அனுப்பும் வசதி செய்துகொடுக்கப்பட்டது. இது வரை ஐபோட் டச் போன்ற கருவிகளை செய்திகளைப் பரிமாறும் வசதிகள் இல்லாதிருந்த போதும் இம்முறை மூலம் ஐபோட் டச் பயனர்களும் செய்திகளை அனுப்பிப்பெறும் வசதியைப் பெற்றுக்கொண்டனர்.

ரிமைண்டர்ஸ் எனும் புதிய செயலி இந்தப்பதிப்பில் இணைக்கப்பட்டதுடன் இந்த செயலி மூலம் பயனர்கள் தாம் செய்ய வேண்டிய காரியங்களை குறுத்து வைத்துக்கொள்ளக்கூடிய வசதி வாய்ப்பு வழங்கப்பட்டது.

நியூஸ்ஸ்டான்ட் எனும் புதிய செயலியும் இந்தப்பதிப்பில் இணைக்கப்பட்டது. இந்தச்செயலியின் மூலம் பயனர் சந்தா செலுத்தியுள்ள சஞ்சிகைகள், பத்திரிகைகள் போன்றவற்றை வாசித்துக்கொள்ளலாம்.

மேலும் ஐஓஎஸ் 5 மூலம் கம்பியற்ற முறையில் ஐடியூன்ஸ் உடன் தொடர்பாடக்கூடிய வசதி வழங்கப்பட்டது. முந்தைய பதிப்புகளில் ஒரு ஐஓஎஸ் மூலம் இயங்கும் கருவியை உயிர்ப்பிக்க ஒரு கணனிக்கு இணைத்து கணனியில் உள்ள ஐடியூன்ஸ் மென்பொருள் அதனை நிறைவேற்ற வைண்டும். ஆயினும் இந்த பதிப்பில் இருந்து கருவியை கருவியில் இருந்தவாறே உயிர்ப்பிக்கும் செயற்பாடு வழங்கப்பட்டது.

டுவிட்டர் சமூக வலைத்தளத்திற்கான உள்ளமைந்த ஆதரவை இந்தப்பதிப்பு இயங்குதளம் வழங்கியது. அதாவது புகைப்படங்கள், மற்றும் ஒளிப்படக்கருவி மென்பொருள் போன்றவற்றில் இருந்து நேரடியாக படிமங்களை சமூக வலைத்தளத்தில் பகிரும் சந்தர்ப்பத்தை வழங்கியது.

பிழைகள்
-------

இந்த பதிப்பின் ஆரம்ப நிலைகளில் மின்கலத்தை விரைவாக விரயமாக்கும் சில பிழைகள் இருந்தமையை அப்பிள் ஒத்துக்கொண்டது. இதற்கான தீர்வுகளை புதிய பதிப்புகளில் அப்பிள் வழங்கியது.

சிலர் இந்தப்பதிப்பு உள்ள ஐபோன் 4 கருவிகளில் உரையாடும்போது சில எதிரொலிகள் கேட்பதாக முறையிட்டனர். இதற்கான தீர்வுகளையும் வழங்கியதாக அப்பிள் அறிவித்தது.

வரவேற்பு
--------

பயனர் மத்தியில் இந்தப்பதிப்பு நல்ல வரவேற்பைப்பெற்றது. குறிப்பாக புதிய நொடிபிகேசன் சென்டர் மற்றும் கம்பியில்லா முறையில் ஐடியூன்உடன் இணைதல் போன்ற பயன்பாடுகள் பயனர் மத்தியில் இந்தப்பதிப்பு இயங்குதளம் பற்றி நன்மதிப்பு ஏற்படுத்தியது.

  



|  **ஐஓஎஸ் இயங்குதளங்கள்** | ஏனைய மோதிரங்களை ஆளும் மாய மோதிரம் |
| --- | --- |
| ஐபோன் ஓஎஸ் 1 | ஐபோன் ஓஎஸ் 2 |ஐபோன் ஓஎஸ் 3 | ஐஓஎஸ் 4 | ஐஓஎஸ் 5 |ஐஓஎஸ் 6 |ஐஓஎஸ் 7 |ஐஓஎஸ் 8 |ஐஓஎஸ் 9 |
**சேர் ஹென்றி மொங்க்-மேசன் மூர்** (*Sir Henry Monck-Mason Moore*, 1887–1964) என்பவர் சியேரா லியோனி, கென்யா, இலங்கை ஆகிய நாடுகளின் பிரித்தானிய ஆளுநராகப் பணியாற்றியவர்.

ஹென்றி மூரின் தந்தை வண. எட்வார்ட் வில்லியம் மூர் என்பவர். விம்பிள்டன் கிங்ஸ் கல்லூரி, கேம்பிரிட்ஜ் ஜீசசு கல்லூரியிலும் கல்வி கற்று 1909 ஆம் ஆண்டில் வெளியேறினார். இரண்டாம் உலகப் போரின் போது கிரேக்கத்தின் சலோனிக்கா என்ற இடத்தில் லெப்டினண்ட் ஆகப் பணியாற்றினார்.

1934 முதல் 1937 வரை சியேரா லியோனியில் பிரித்தானிய ஆளுநராகப் பணியாற்றிய பின்னர், 1940 ஆண்டு வரை லண்டனில் அரசுப் பணிகளில் இணைந்து பணியாற்றினார். பின்னர் 1940 முதல் 1944 வரை கென்யாவின் ஆளுநராகவும், 1948 வரை இலங்கையின் ஆளுநராகவும் பணியாற்றினார்.

மேற்கோள்கள்
-----------

* Hankinson, C. F. J. (ed.) *Debrett's Baronetage, Knightage and Companionage, 1954*, Odhams Press, 1954

| * பா
* உ
* தொ
←மகாதேசாதிபதி, இலங்கை → |
| --- |
| Flag of Governor-General of Ceylon (1948-1953) | 
* மூர்
* சோல்பரி பிரபு
* *விஜேவர்தனா*
* *நாகலிங்கம்*
* ஒலிவர் குணதிலக்க
* கோபல்லாவை\*

 | Flag of Governor-General of Ceylon (1953-1972) |
| *சாய்வெழுத்தில்* உள்ளவர்கள் மாற்றாளர்கள் (பதில்) ஆவர். |
**கார்த்திகா ஜஹ்ஜா** (*Kartika Jahja*) (பிறப்பு 19 டிசம்பர் 1980), தி**கா** என நன்கு அறியப்பட்டவர்.  இவர், டிகா மற்றும் தி டிசிடென்ட்ஸ் இசைக்குழுவின் ஒரு சுயாதீன பாடகர்-பாடலாசிரியர் ஆவார். அத்துடன் பாலினம் மற்றும் பாலியல் பிரச்சினைகளில் ஆர்வலர் ஆவார். மேலும், இவர் எழுத்தாளர், நடிகை மற்றும் தொழில்முனைவோராகவும் அறியப்படுகிறார். நவம்பர் 2016 இல், அவர் "பிபிசி 100 பெண்கள் "பட்டியலில் இடம்பிடித்தார். 

கார்த்திகா ஜஹ்ஜா இந்தோனேசியாவின் ஜகார்த்தாவில் 19 டிசம்பர் 1980 இல் பிறந்தார். சியாட்டில் கலை நிறுவனத்தில் பட்டம் பெற்றவர்.

செயற்பாட்டாளராக
---------------

இவரது பாடல் வரிகள் எப்போதுமே அரசியல் கருப்பொருள்களைக் கொண்டிருந்தன, ஆனால் டிகாவின் செயல்பாட்டின் ஈடுபாடு 2013 இல் தொடங்கி பாலினம் மற்றும் பாலியல் பிரச்சினைகளில் அதிக கவனம் செலுத்தியது  உலகளாவிய இயக்கத்தின் இந்தோனேசிய அத்தியாயமான "ஒன் பில்லியன் ரைசிங்", சக ஆர்வலர்களுடன் ஏற்பாடு செய்தார். அதே ஆண்டில், அவர் ஊடகங்களில் பாலியல் வன்முறையில் இருந்து தப்பியவர் என்று வெளியே வந்தார், இதன் விளைவாக பல பெண்கள் அவருடன் பொதுவில் இணைந்து இதேபோன்ற அனுபவங்களைப் பகிர்ந்து கொண்டனர். டிகா 2013 முதல் 2015 வரை பாலின அடிப்படையிலான வன்முறையால் பாதிக்கப்பட்டவர்களுக்கு சமூகப் பராமரிப்பாளராக மாற இசையில் இருந்து ஓய்வு எடுத்தார். ஆகஸ்ட் 2015 இல், இவரும் டாக்டர். ரெபேக்கா மூரும் இணைந்து யயாசன் பெர்சாமா திட்டத்தை நிறுவினர், இது இசை, கலைகள் மற்றும் பாப் கலாச்சாரம் ஆகியவற்றின் மூலம் பாலின நீதியை மேம்படுத்துவதை நோக்கமாகக் கொண்டது. டிகா *, கொலெக்டிஃப் பெடினா* மற்றும் *மாரி ஜியுங் ரெபட் கெம்பாலி ஆகிய பெண் குழுக்களின் செயல் உறுப்பினராகவும் உள்ளார்.*

பிற தொழில்கள்
-------------

டிகா ஒரு தொழிலதிபர், எழுத்தாளர் மற்றும் நடிகையும் ஆவார். இவர் "கேடை" என்றழைக்கப்படும் ஒரு சிற்றுண்டி உணவகத்தை வைத்திருக்கிறார், அங்கு மீதியுள்ள மறுசுழற்சி செய்யப்பட்ட பொருட்களைப் பயன்படுத்தி அதன் உட்புறத்தை வடிவமைத்தார். உள்ளூர் இந்தோனேசிய காபியை விளம்பரப்படுத்துவதற்காக இந்த விடுதி அர்ப்பணிக்கப்பட்டுள்ளது. இது சி.என்.என். போன்ற வெளியீடுகளில் இடம்பெற்றுள்ளது.

ஒரு ஃப்ரீலான்ஸ் எழுத்தாளராக, அவரது துண்டுகள் இந்தோனேசியாவிலும் அதற்கு அப்பாலும் பல அச்சு ஊடகங்களில் வெளியிடப்பட்டுள்ளன. 2009 முதல் 2011 வரை, ஜகார்த்தா போஸ்டில் ஸ்ட்ரீட் ஸ்மார்ட் என்ற வாராந்திர பத்திரிகையை வைத்திருந்தார்.

ஒரு நடிகையாக, டிகா பால் அகஸ்டா மற்றும் ஜோகோ அன்வர் இயக்கிய திரைப்படங்களிலும், இப்சனின் *எனிமி ஆஃப் தி ஸ்டேட்டின்* தழுவலான சப்வெர்சிஃப் (SUBVERSIF) என்ற நாடகத் தயாரிப்பிலும் நடித்துள்ளார்.

சான்றுகள்
---------

1. ↑  Administrator (18 April 2016). "Membela dengan Nyanyi dan Aksi". *Tempo* (ஆங்கிலம்). 2022-09-27 அன்று பார்க்கப்பட்டது.
2. ↑  *Indonesian singer, Instagram star make BBC's influential women list - Lifestyle - The Jakarta Post* (ஆங்கிலம்)
3. ↑  "KARTIKA JAHJA: THE HEADLESS SONGSTRES". *The Jakarta Post* (ஆங்கிலம்). 2022-10-27 அன்று பார்க்கப்பட்டது.
4. ↑  "Inspired by Riot Grrrl, these women in Jakarta use zines to talk about sex, dating and 'the f-word'". CBC. 19 October 2017. 2021-03-09 அன்று பார்க்கப்பட்டது.
**அறிவியல் மாதிரியாக்கம்** (Scientific modelling) என்பது ஓர் அறிவியல் செயல்பாடு ஆகும், இதன் நோக்கம், உலகின் ஒரு குறிப்பிட்ட பகுதியை அல்லது அம்சத்தை எளிதாகப் புரிந்துகொள்வது, வரையறுப்பது, அளவிடுவது, காட்சிப்படுத்துவது அல்லது ஏற்கனவே இருக்கக்கூடிய மற்றும் பொதுவாக ஏற்றுக்கொள்ளப்பட்ட அறிவைக் குறிப்பிடுவதன் மூலம் உருவகப்படுத்துவது ஆகும். இதற்கு நிஜ உலகில் உள்ள சூழ்நிலையின் பொருத்தமான அம்சங்களைத் தேர்ந்தெடுத்து அடையாளம் காணப்படுதல் வேண்டும். பின்னர் வெவ்வேறு நோக்கங்களுக்காக வெவ்வேறு வகையான மாதிரிகளைப் பயன்படுத்த வேண்டும், அதாவது நன்கு புரிந்துகொள்வதற்காக பண்பியல் மாதிரிகள், செயல்படுவதற்காக செயல்பாட்டு மாதிரிகள், கணக்கிடுவதற்காக கணித மாதிரிகள், உருவகப்படுத்துவதற்காக வரைகலை மாதிரிகள் விடயத்தை காட்சிப்படுத்துவதற்காக வரைபட மாதிரிகள் பயன்படுத்துவது போன்றதாகும்.

மாதிரியாக்கம் என்பது பல அறிவியல் துறைகளின் இன்றியமையாத மற்றும் பிரிக்க முடியாத பகுதியாகும், ஒவ்வொன்றும் குறிப்பிட்ட வகை மாதிரியாக்கம் பற்றி அதன் சொந்த கருத்துக்களைக் கொண்டுள்ளன.

சான்றுகள்
---------

1. ↑  Cartwright, Nancy. 1983. *How the Laws of Physics Lie*. Oxford University Press
2. ↑  Hacking, Ian. 1983. *Representing and Intervening. Introductory Topics in the Philosophy of Natural Science*. Cambridge University Press
**நில்ரவி எருமை** (Niliravi) என்பது ஒரு எருமை இனமாகும். 1950 வரை நில், ரவி என இரு எருமை இனங்களாக வகைபடுத்தப்பட்டிருந்த‍து. ஆனால் அற்கு பிறகான காலகட்டத்தில் இந்த இரண்டு இனங்களையும் பிரித்தறிவதில் உண்டான குழப்பத்தால் நில்ரவி என பொதுவான பெயரில் இந்த எருமை இனம் அழைக்கப்படுகிறது.

பண்புகள்
--------

இந்த எருமைகள் பெரும்பாலும் முர்ரா எருமையை ஒத்து இருக்கின்றன. என்றாலும் இதன் கண்களுக்கு அருகில் வெள்ளைக் கோடுகள் இதனை வேறுபடுத்துகின்றன. இவை கரிய நிறத்தினதாகவும் குறைவாக சுருண்ட குறுகிய கொம்புகள் கொண்டதாகவும், இருக்கின்றன. இதன் மடி நல்ல அமைப்புடன் உள்ளது. வயது வந்த ஆண் எருமைகள் 700 கிலோ மற்றும் பெண் எருமைகள், 600 கிலோ வரை உள்ளன.

பரவல்
-----

நீல்ரவி எருமைகள் இந்தியா மற்றும் பாக்கிஸ்தானின் பஞ்சாப்பில் உள்ள மிக முதன்மையான கால்நடையாக உள்ளன. இவற்றின் எண்ணிக்கை 6.5 மில்லியன் உருப்படிகள் என மதிப்பிடப்பட்டுள்ளது.

பராமரிப்பு
----------

நீல்ரவி எருமைகளை பாரம்பரியமாக வீட்டு விலங்காக வளர்க்கப்பட்டு வருகிறது. ஒரு நாளில் இருமுறை கன்றுகளுக்கு பால் கொடுத்து பின் கை கறப்பு செய்யப்படுகிறது. இவற்றிற்கு தீவனமாக பார்லி மற்றும் கோதுமை ஆகியவற்றின் வைக்கோல், மற்றும் கரும்பு மிச்சம் போன்ற பல்வேறு வகையான உணவுகள் அளிக்கப்படுகின்றன. மேய்ச்சலுக்கு அனுப்பினால் இவை நீண்ட நேரம் மேயக்கூடிய இயல்பைக் கொண்டவை.

மேற்கோள்கள்
-----------

1. 1 2 3  Moioli, B. and A. Borghese (2005). *Buffalo Breeds and Management Systems*. Pages 51–76 in Borghese, A. (ed.) *Buffalo Production and Research*. REU Technical Series 67. Inter-regional Cooperative Research Network on Buffalo, FAO Regional Office for Europe, Rome.
**அறிவுத்திறன்** புதிய பழக்கங்கள் மற்றும் ஆழ்நோக்கு ஆகியவற்றைக் கற்றுக்கொல்வதற்கான அறிவுத்திறன்.அதாவது கற்றறிந்தவற்றைத் தக்கவைத்தல், பதிய சூழ்நிலைகளைப் போதிய முறையில் மேற்கொள்ளுதல், இயல்நிகழ்ச்சிகளின் தொடர்புகளை நோக்குதல்,பிறர் நடவடிக்கைகளை முன்கருதுதல் போன்றவற்றை அறிவுத்திறனாகக் கூறலாம்.

அறிவுத்திறன் சோதனை
------------------

தரப்படுத்தப்பட்ட கேள்விகள் அல்லது கணக்குகளின் தொகுதி. இக்கேள்வித் தொகுதி சோதனை செய்பவரைப் பல்வேறு நபர்களிடையே காணப்படும் வாய்மொழியான் அல்லது வாய்மொழி அல்லாத சிக்கல்களைத் தீர்க்கும் திறமையின் வேறுபாட்டைக் கண்டறிய அனுமதிக்கிறது.

அறிவுத்திறன் குழாம்
-------------------

சமுதாயப்படிநிலையில் கல்வி கற்ற சமூகத்தறத்தை சேர்ந்தவர்களைக் குறிக்க இச்சொல் பயன்படுத்தப்படுகிறது. அவர்கள் பெரும்பாலும் தொழில்சார் அல்லது மேலாண்மைத் தொழில்களில் ஈடுபடுவார்கள். அவர்கள் புதுக்கருத்துகளில் ஆர்வமுடையவர்களாகவும் தாங்கள் ஒரு சமுதாயத்தைச் சேர்ந்தவர்கள் என்ற உண்ர்வுடையவர்களாகவும் இருப்பார்கள்.

அறிவுத்திறன் வாய்ந்தோர்
-----------------------

ஒரு சமுதாயத்தில் மூலகருத்துகளின் வளர்ச்சிக்காக தங்களை அர்பணித்துக்கொண்டு ஆக்கப்பூர்வமான அறிவுத்திறம்சார் குறிக்கோள்களில் ஈடுபடுகின்ற உறுப்பினர்களைக் குறிக்கிறது. அறிவுத்திறம் வாய்ந்தோர் கற்றறிந்தோர் வகுப்பில் ஒரு சிறிய ஆக்கப்பூர்வமான பிரிவாக அமைகின்றனர்.

மேற்கோள்கள்
-----------

வெளி இணைப்புகள்
---------------
நிலிமா இப்ராஹிம் ( வங்காள மொழி:নীলিমা ইব্রাহীম) (11 அக்டோபர் 1921 – 18 ஜூன் 2002) பங்களாதேச கல்வியாளார், இலக்கியவாதி மற்றும் சமூக சேவகரும் ஆவார்.பங்களா இலக்கிய பங்களிப்புகளின்  மூலம் அவர் நன்கு அறியப்பட்டவர்.

1971 ஆம் ஆண்டு பங்களாதேச விடுதலைப் போரில் பாலியல் பலாத்காரம் செய்யப்பட்ட மற்றும் சித்திரவதை செய்யப்பட்ட பெண்களை பற்றி தனது அமீ பிரங்கனா போல்ச்சி (Ami Birangana Bolchi) என்ற புத்தகத்தில் சித்தரித்ததின் மூலம் மேலும் நன்கு அறியப்பட்டார்.

பங்களாதேஷ் அரசாங்கத்தால் பங்களா இலக்கியத்திற்கான பங்களிப்புகளுக்காக 1969 ல் பங்களா அகாடமி இலக்கிய விருது பெற்றார். 1996 ல் பேகம் ரோக்கியா பதக் (Begum Rokeya Padak ) விருதும், 2000 ம் ஆண்டு எகுசே பதக் (একুশে পদক) விருதும் பெற்றார்.

ஆரம்பகால வாழ்க்கை மற்றும் கல்வி
-------------------------------

தொழில்
------

பணிகள்
------

விருதுகள்
---------

குறிப்புகள்
-----------

1. ↑  Islam, Sirajul (2012). "Ibrahim, Nilima". In Islam, Sirajul; Ali, Zeenat (eds.). Banglapedia: National Encyclopedia of Bangladesh (Second ed.). Asiatic Society of Bangladesh.
2. ↑  "Winners list in Bengali". 2020-07-27 அன்று மூலம் பரணிடப்பட்டது. 2020-03-08 அன்று பார்க்கப்பட்டது.
3. ↑  Ekushey Padak winners list] (in Bengali). Government of Bangladesh. Retrieved 23 August 2017.
**குடமுழா**, குடவாயில் பாலசுப்ரமணியன் எழுதிய நூலாகும். இந்தியக்கலை மரபில் போற்றப்படும் பஞ்சமுக வாத்தியத்தினைப் பற்றி இந்நூல் விரிவாக ஆராய்கிறது.

அமைப்பு
-------

இந்நூல் முன்னுரை உள்ளிட்ட 18 தலைப்புகளைக் கொண்டு அமைந்துள்ளது.

தலைப்புகள்
----------

திருமுறை குறிப்பிடும் இசைக்கருவிகளில் ஒன்று குடமுழா ஆகும். இலக்கியங்கள், சிற்பங்கள், செப்புப்படிமங்கள், ஓவியங்கள், கல்வெட்டுக்கள், ஓலைச்சுவடிகள் போன்றவற்றில் பஞ்சமுக வாத்தியத்தைப் பற்றிய குறிப்புகள் ஆதாரங்களோடு தரப்பட்டுள்ளன. அழியா மரபில் திருவாரூரில் இவ்வாத்தியம் காணப்படுவது பற்றியும், முழவிசைக்கும் முட்டுக்காரர் பற்றியும், மான்தோல் முழவு பற்றியும், எழுவகை ஆடலில் முழவு பற்றியும் விரிவாக எடுத்துரைக்கப்பட்டுள்ளது.

தற்போதைய நிலை
-------------

சோழப் பெருமன்னர்களின் காலத்தில் வடிக்கப்பெற்ற இரண்டு பஞ்சமுக வாத்தியங்கள் இன்றும் சோழ நாட்டில் ஒலித்துக்கொண்டிருக்கின்றன. ஆனால் அவற்றை இயக்கும் கலைஞர் முட்டுக்காரரான ஒருவர் மட்டுமே. அம்முட்டுக்காரருக்குப் பின்னர் அதனை இயக்குபவர் யார் என்ற கேள்வி எழுந்துள்ளது. பதினொன்றாம் நூற்றாண்டிலிருந்து இன்றுவரை தொடர்ந்து ஒலித்து வரும் அம்முழவங்கள் இனியும் தொடர்ந்து ஒலிக்குமா என்பது கேள்விக்குறியாக உள்ளது.

ஆதாரங்கள்
---------

1. ↑   பரணிடப்பட்டது 2016-03-05 at the வந்தவழி இயந்திரம் குடமுழா
(திருமுறை குறிப்பிடும் இசைக்கருவிகள்)
ஹெமிஸ் தேசியப் பூங்கா
**ஹெமிஸ் தேசியப் பூங்கா** (Hemis National Park) ஜம்மு காஷ்மீர் மாநிலத்தின் கிழக்கு லடாக் பகுதியில் அமைந்துள்ளது. நாட்டின் மிகவும் உயரமான இடத்தில் அமைந்துள்ள பூங்கா இது ஆகும். மேலும் நாட்டின் பெரிய மற்றும் தடைசெய்யப்பட்ட இயற்கை பூங்கா ஆகும். இந்தப் பூங்காவில் பனிச்சிறுத்தை உட்பட பல்வேறு வகையான உயிரினங்கள் உள்ளன.

வரலாறு
------

1981 ஆம் ஆண்டு 600 சதுர கிலோமீட்டர் அளவில் உருவாக்கப்பட்ட இந்தப் பூங்கா 1988-ல் 3350 சதுர கிலோமீட்டராகவும் பின்னர் 1990-ல் 4400 சதுர கிலோமீட்டராகவும் இருந்தது. இது தென்கிழக்கு ஆசியாவின் மிகப்பெரிய பூங்கா ஆகும். இந்தப்பூங்காவினுள் 1600 மக்கள் வசிக்கின்றனர்.

செல்லும் வழி
------------

* அருகிலுள்ள விமான நிலையம் லே விமான நிலையம்.
* ஹிமாச்சல பிரதேசத்திலிள்ள கால்கா தொடர்வண்டி நிலையம் அருகில் உள்ளது.
* லே-மணாலி தேசிய நெடுஞ்சாலை வழியாகச் செல்லலாம்.
* அருகிலுள்ள நகரம் லே ஆகும் 10 கிலோமீட்டர் தொலைவில் உள்ளது.

பராமரிப்பு
----------

இந்தப்பூங்கா இந்திய நடுவண் அரசாலும், ஜம்மு காஸ்மீர் அரசாலும் பராமரிக்கப்படுகிறது.

மேற்கோள்கள்
-----------

1. ↑  Encyclopaedic Dictionary of Environment
By G R Chhatwal, D K Pandey, K K Nanda
Published by Anmol Publications PVT. LTD. 1988
(ISBN 8170411009), (ISBN 9788170411000)
2. ↑
**ஊசிவால் குளவி** (Ichneumonidae) என்பது குளவி குடும்பத்தின் வரிசையைச் சேர்ந்த ஒரு ஒட்டுண்ணி பூச்சி ஆகும். இவை முதுகெலும்பு இல்லாத பூச்சி இனமாகும்.

பரவல்
-----

ஊசிவால் குளவிகள் அண்டார்டிகா தவிர பிற அனைத்துக் கண்டங்களிலும் காணப்படுகின்றன. இவை புவியின் கிட்டத்தட்ட அனைத்துப் பகுதிகளிலும் வசிக்க, ஏதுவாக இடங்கள் உள்ளன.

இவை உயர் வெப்ப மண்டலப் பகுதிகளில் அரியதாக உள்ளன என நம்பப்படுகிறது, மற்றும் மிதவெப்ப மண்டலப் பகுதியில் பெருமளவில் இந்த இனப் பூச்சிகள் காணப்படுகின்றன. இந்தக் குடும்பம் "அசாதாரணமான" நில பன்முகத்தன்மைக்கு விதிவிலக்காக பாடநூல்களில் உதாரணமாக சுட்டப்படுகின்றன. அண்மையில் இந்த நம்பிக்கைகுறித்து பல புதிய வெப்பமண்டல இனங்கள் கண்டுபிடிக்கப்பட்ட பிறகு, கேள்விக்கு உட்படுத்தப்படுகிறது.

தோற்றம்
-------

இவை ஒளி ஊடுருவும் தன்மை கொண்ட மெல்லிய இறக்கைகளும் அதில் நரம்புகள் போன்ற கோடுகளும் உடையவை. இவற்றின் தலையில் இரு பெரிய கூட்டுக்கண்கள் இருக்கும். தலையில் இரு உணர் கொம்புகள் கொண்டிருக்கும். மார்பையும் தலையையும் காம்பு போன்ற மெல்லிய கழுத்து இணைக்கும். மார்புப் பகுதியில் ஆறு கால்கள் இருக்கும். மார்புப் பகுதியை அடுத்து நீள் உருளை வடிவில் ஆறு கண்டங்களைக் கொண்ட வயிற்றுப்பகுதி இருக்கும். இந்தக் குளவியின் தனிச்சிறப்பு, இதன் வயிற்றுப் பகுதியின் கடைசிக் கண்டத்தில் இருந்து நீண்ட ஊசி போன்ற முட்டையிடும் நீட்சி இருக்கும்.

முட்டையிடல்
-----------

சில ஊசிவால் குளவிகள் தங்கள் முட்டைகளைத் தரையில் இடுகின்றன ஆனால் பெரும்பாலான ஊசிவால் குளவிகள் மட்கிப்போன மரங்களின் மேற்பரப்பில் பறந்து மரத்தின் உள்ளே இருக்கும் பூச்சிகளின் குடம்பி (லார்வா) புழுக்கள் இருப்பதை அறிந்து அவற்றின் உடலிலோ, அவற்றைன் அருகிலோ தமது நீண்ட ஊசிபோன்ற நீட்சியின் உதவியால் முட்டையிடும். ஊசிவால் குளவியின் முட்டை பொரிந்து அந்தப் புழு இளம்பருவ பூச்சியினை (அவை உயிருடன் இருக்கும் போதே) கொஞ்சம் கொஞ்சமாக சாப்பிட ஆரம்பிக்கும். ஊசிவால் குளவி கூட்டுப்புழு பருவம் அடையும் நிலையில் தான் சாப்பிட்டு வந்த குடம்பி உயிரிழக்கும். இவை இவ்வாறு தன் இனத்தை வளர்க்கின்றன.

மேற்கோள்கள்
-----------

1. ↑  Sime, K. R.; Brower, A. V. Z. (1998). "Explaining the latitudinal gradient anomaly in ichneumonid species richness: Evidence from butterflies". *Journal of Animal Ecology* **67** (3): 387. doi:10.1046/j.1365-2656.1998.00198.x. .
2. ↑  Veijalainen, A.; Wahlberg, N.; Broad, G. R.; Erwin, T. L.; Longino, J. T.; Saaksjarvi, I. E. (2012). "Unprecedented ichneumonid parasitoid wasp diversity in tropical forests". *Proceedings of the Royal Society B: Biological Sciences* **279** (1748): 4694. doi:10.1098/rspb.2012.1664.
3. ↑  Quicke, D. L. J. (2012). "We Know Too Little about Parasitoid Wasp Distributions to Draw Any Conclusions about Latitudinal Trends in Species Richness, Body Size and Biology". *PLoS ONE* **7** (2): e32101. doi:10.1371/journal.pone.0032101.

வெளி இணைப்புகள்
---------------

* ஊசிவால் குளவிகள்
**குடகு மொழி** தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். தென்னிந்தியாவிலுள்ள குடகு மாவட்டத்தில் வாழும் கொடவர்களால் பேசப்பட்டுவரும் இம்மொழி ஏறத்தாழ 500,000 மக்களால் பேசப்படுகிறது. இம்மொழியில் தமிழ், கன்னடம், மலையாளம் ஆகிய மொழிகளின் செல்வாக்குப் பெருமளவில் உண்டு. இதிலுள்ள பல சொற்கள், தென் கன்னடத்தின் கிளைமொழியான பேரி பாஷேக்கும் (Beary bashe), இதற்கும் பொதுவாக உள்ளன.

மொழியியல் அடைப்படையில் இம்மொழி திராவிட மொழிகளிலிருந்து சிறிதளவு வேறுபாடுகளையும் கொண்டுள்ளது. பொதுவாகத் திராவிட மொழிகள் ஐந்து குறில் உயிர்களையும், ஐந்து நெடில் உயிர்களையும் கொண்டிருக்க, குடகு மொழியில் மேலும் இரண்டு உயிரொலிகள் உண்டு. இவை உயர் மைய இதழ்குவியா ஒலியான /ï/, நடு மைய இதழ்குவியா ஒலியான /ë/ என்பனவாகும். இவையும் குறில், நெடில் என வேறுபடுத்தப்படுகின்றன.

இவ்வேறுபாடுகளால் இம்மொழி பல மொழியியலாளர்களைக் கவர்ந்தது எனினும் இது தனி மொழியாகக் கணிக்கப்படவில்லை. முன்னர் இது துளு மொழியுடன், அல்லது தமிழ், மலையாளம் மொழிகளுடன் நெருக்கமான, கன்னடத்தின் ஒரு கிளை மொழியாகவே கருதப்பட்டது. 20 ஆம் நூற்றாண்டின் முற்பகுதியிலேயே இது திராவிடக் குடும்பத்தைச் சேர்ந்த ஒரு தனியான மொழியாக அடையாளம் காணப்பட்டது.

இவற்றையும் பார்க்கவும்
----------------------

* திராவிட மொழிக் குடும்பம்
**தெலுங்குப்பாளையம் மருத்துவமனை** அல்லது **தெலுங்குப்பாளையம் வைத்தியசாலை** என்பது தமிழ்நாட்டின் கோயமுத்தூர் மாவட்டம் கோவை தொடர்வண்டி நிலையத்தில் இருந்து பேரூர் செல்லும் சாலையில் நான்கு கி.மீ. தொலைவில் உள்ள ஒரு பாரம்பரிய சித்த மருத்துவமனையாகும். இது எலும்பு முறிவு, இளம்பிள்ளை வாதம் ஆகியவற்றால் பாதிக்கப்பட்டவர்களுக்கு மருத்துவம் பார்ப்பதில் புகழ்பெற்ற ஒரு மருத்துவமனையாகும்.

வரலாறு
------

இந்த மருத்தவமனை 1949 ஆம் ஆண்டு குஜராத்தின், பாவ்நகர் மகாராணியால் தொடங்கப்பட்டது. கேரளாவில் புகழ்பெற்று விளங்கும் தன்வந்திரி மருத்துவமனையைப் போல, தமிழ்நாட்டில் பரம்பரை வைத்தியசாலையாக உருவானது இந்த மருத்துவமனை. கேரளத்தில் புகழ்பெற்று விளங்கும் ஆர்ய வைத்தியசாலையை ஒரு குடும்பம் பாரம்பரியமாக நடத்திவருவதைப்போல், வி. அர்ச்சுனன் என்பவரின் குடும்பத்தினர் பரம்பரையாக இந்த மருத்துவ மனையை நடத்தி வருகின்றனர்.

மருத்துவமனையின் சிறப்பு
-----------------------

மற்ற மருத்துவமனைகள், மருத்துவர்களால் கைவிடப்பட்ட, எலும்பு முறிவு நோயாளிகள், இளம்பிள்ளை வாதம், வாதம், பக்க வாதம் போன்ற நோயாளிகளுக்கும், நரம்பு பிடிப்பு, ரத்தக்கட்டு, பிறவி ஊனம், கூன், ஜன்னி உள்ளிட்ட நோய்களுக்கும் சிகிச்சை அளிப்பதில் ஒரு காலத்தில் புகழ்வாய்ந்ததாக இந்த மருத்துவமனை இருந்தது. இங்கு பல பிரபலங்கள் சிகிச்சை பெற்றுள்ளார்கள், புகழ்பெற்ற துடுப்பாட்ட வீரர் விஜய் மர்ச்சென்ட்டின் முதுகு எலும்பு முறிவுக்கும், ஆச்சார்ய கிருபளானியின் முழங்கால் எலும்பு முறிவுக்கும் இங்கு சிகிட்சை எடுத்துக்கொண்டுள்ளனர் ஜெர்மனி, இத்தாலி, இங்கிலாந்து, எகிப்து, ஆப்ரிக்கா, ஜப்பான் போன்ற நாடுகளிலிருந்து வந்து இங்கு சிகிச்சை எடுத்துக்கொண்டுள்ளார்கள். இந்த மருத்துவமனையில் தயாரிக்கப்படும் மூலிகை எண்ணெய் இதன் தனிச்சிறப்பு இந்த என்னை இப்போதும் வெளிநாடுகளுக்கு செல்கிறது. அக்காலத்தில் காமராஜருக்கும் கிருபானந்த வாரியாருக்கும் இங்கிருந்துதான் கை, கால் வலிக்கு எண்ணெய் சென்றுள்ளது.

மேற்கோள்கள்
-----------

1. ↑  "Telungupalayam Hospital". Telungupalayam Hospital. 2016-03-22 அன்று மூலம் பரணிடப்பட்டது. 25 பெப்ரவரி 2017 அன்று பார்க்கப்பட்டது.
2. ↑  கா.சு. வேலாயுதன் (25 பெப்ரவரி 2017). "பரம்பரை மருத்துவப் பெருமை சொல்லும் தெலுங்குப்பாளையம் மருத்துவமனை". *கட்டுரை*. தி இந்து. 25 பெப்ரவரி 2017 அன்று பார்க்கப்பட்டது.
**ஊசிமுறி** என்பது ஒரு தொகைச்சொல். ஊசியும் முறியும் என்பது இதன் விரி. ஊசி என்பது எழுத்தாணி. முறி என்பது எழுதும் ஓலை. ஒரு பாடலை எழுதும்போது அது முடிவதற்குள் இடையிலே ஊசி முறிந்துபோன பாடல் ஒன்றுக்கு ஊசிமுறி என்னும் பெயர் சூட்டப்பட்டுள்ளது. இதனைப் பாடியவர் கம்பர் காலத்து இடைக்காடர். இடைக்காடனார், இடைக்காட்டுச் சித்தர் ஆகிய புலவர்கள் வேறு.

ஊசிமுறிப் பாடல்
---------------

ஆற்றங்கரையி னருகிருக்கு மாமரத்திற்  

காக்கை யிருந்து கககவெனக் - காக்கைதனை  

எய்யக் கோலில்லாமல் … என்றானே  

வையக் கோனாரின் மகன்.<ref>தனிப்பாடல் திரட்டு, பக்கம் 45-54 (பாடல் 60)

ஊசி முறிந்தது
-------------

ஆற்றங் கரையி னருகிருக்கு மாமரத்திற்  

காக்கை யிருந்து கககவெனக் - காக்கைதனை  

எய்யக்கோல் இல்லாமல்

என்று எழுதியதும் அவரது எழுத்தாணி முறிந்துவிட்டது. முறிந்தபோது எழுதிய சொல் நமக்குக் கிடைக்கவில்லை.

என்றானே  

வையக் கோனாரின் மகன். 

என்று வரும் அதன் தொடர்ச்சி கிடைத்துள்ளது.

பாடலின் பொருள்
--------------

ஆற்றங்கரையில் மாமரம் ஒன்று இருந்தது. அதில் காக்கை ஒன்று இருந்துகொண்டு ‘க க க’ என்று கரைந்தது. மாடு மேய்க்கும் கோனார் ஒருவரின் மகன் அதனைக் குறிவைத்து எய்து அடித்து வீழ்த்த எண்ணினான். கோல் கிடைக்கவில்லை. (எழுத்தாணி முறிவு)

பாடலின் உட்பொருள்
-----------------

காக்கை - எமன்
க க க எனல் – எமன் கொக்கரிக்கும் ஒலி
வையக் கோனார் - நாடாளும் அரசன்
நாடாளும் அரசன் ஒருவன் தன்னைக் கொல்லவந்த எமனைக் கொல்ல விரும்பினான். அதற்குக் கருவிக்கோல் கிடைக்கவில்லை. சாவைத் தவிர்க்க முடியாது என்பது கருத்து.

அடிக்குறிப்பு
-------------
**பன்னா** (**Panna**), இந்தியாவின் மத்தியப் பிரதேச மாநிலத்தில், புந்தேல்கண்ட் பிரதேசத்தில் அமைந்த பன்னா மாவட்டத்தின் நிர்வாகத் தலைமையிடமும், நகராட்சி மன்றமும் ஆகும். இந்நகரம் வைரச் சுரங்கங்களுக்கு பெயர் பெற்றது.

வரலாறு
------

முதன்மைக் கட்டுரை: பன்னா இராச்சியம்
பன்னா மாவட்டப் பூர்வகுடிகளாக கோண்டு மக்களை வெற்றி கொண்டு, சந்தேல இராசபுத்திர மன்னர் சத்திரசால், கிபி 1731-இல் பன்னா இராச்சியத்தை நிறுவினர். பின்னர் பிரித்தானிய இந்தியாவின் ஆட்சியின் போது, 1818 முதல் பன்னா இராச்சியம், சுதேச சமஸ்தானமாக, இந்தியப் பிரிவினைக்கு பின்னர் 1950 வரை நீடித்தது. 1950-இல் பன்னா இராச்சியம் இந்தியாவுடன் இணைக்கப்பட்டது.

புவியியல்
---------

மத்தியப் பிரதேசத்தின் வடகிழக்கில், 24°43′N 80°12′E﻿ / ﻿24.72°N 80.2°E﻿ / 24.72; 80.2 பாகையில், கடல் மட்டத்திலிருந்து 410 மீட்டர் உயரத்தில், விந்திய மலைத்தொடர்களில் பன்னா நகரம் உள்ளது.

போக்குவரத்து
------------

பன்னா நகரத்திற்கு அருகமைந்த வானூர்தி நிலையம் கஜுராஹோ நகரத்தில் உள்ளது. அருகமைந்த கஜுராஹோ தொடருந்து நிலையம் 45 கிமீ தொலைவிலும், சத்னா தொடருந்து நிலையம் 75 கிமீ தொலைவிலும் உள்ளது. பன்னா பேரூந்து நிலையம், மத்தியப் பிரதேசத்தின் அனைத்து நகரங்களையும் இணைக்கிறது.

மக்கள்தொகை பரம்பல்
------------------

27 வார்டுகள் கொண்ட பன்னா நகராட்சியின் மக்கள்தொகை 50, 820 ஆகும்.

சுற்றுலாத் தலங்கள்
------------------

* பன்னா தேசியப் பூங்கா

 பன்னா அருவியின் அகலப்பரப்புக் காட்சி

வைரச் சுரங்கங்கள்
-----------------

விந்திய மலைத்தொடரின் வடகிழக்கு பகுதிகளில் அமைந்த பன்னா நகரத்தைச் சுற்றிலும் 150 மைல் சுற்றளவில் வைரச் சுரங்கங்கள் உள்ளது.

இதனையும் காண்க
--------------

* பன்னா தேசியப் பூங்கா
* பன்னா இராச்சியம்
* பன்னா மாவட்டம்

மேற்கோள்கள்
-----------

1. ↑  Falling Rain Genomics, Inc - Panna
2. ↑  Panna Population Census 2011 - 2019
3. ↑  See for a more extensive geological explanation: Goodchild: Precious Stones (1908) Page 113 பரணிடப்பட்டது 2014-08-19 at the வந்தவழி இயந்திரம்

வெளி இணைப்புகள்
---------------
**ஜொஹான் வூல்ப்காங் ஃபொன் கேத்தா** (*Johann Wolfgang von Goethe* - 28 ஆகஸ்ட் 1749 – 22 மார்ச் 1832) ஒரு ஜேர்மானிய எழுத்தாளர் ஆவார். ஜேர்மனியின் மிகப் பெரிய எழுத்தாளர் என்றும், புவியில் வாழ்ந்த உண்மையான கடைசிப் பல்துறை அறிஞர் எனவும் ஜார்ஜ் எலியட்டினால் பாராட்டப்பட்டவர். இவரது ஆக்கங்கள், கவிதை, நாடகம், இலக்கியம், இறையியல், மனிதநேயம், அறிவியல் போன்ற பல துறைகளையும் தழுவியவை. இவரது மிகச் சிறந்த ஆக்கமாகக் கருதப்படும் *ஃபோஸ்ட்* *(Faust)* என்னும் இரண்டு பாகங்களைக் கொண்ட நாடகம் உலக இலக்கியத்தின் உயர்நிலைகளுள் ஒன்று எனப் புகழப்படுகின்றது. இது தவிர பல கவிதைகளும், *வில்ஹெல்ம் மீஸ்டரின் தொழிற்பயிற்சி* *(Wilhelm Meister's Apprenticeship)*, *இளம் வேர்தரின் துன்பங்கள்* *(The Sorrows of Young Werther)* போன்றவையும் இவரது பெயர் பெற்ற ஆக்கங்களுள் அடங்குவன.

*கேத்தா* ஜேர்மானிய இலக்கியத்தினதும், 18 ஆம் நூற்றண்டின் பிற்பகுதியையும் 19 ஆம் நூற்றாண்டின் தொடக்கத்தையும் சேர்ந்த வீமர் செந்நெறியியம் (Weimar Classicism) என்னும் இயக்கத்தினதும் முக்கிய நபர்களுள் ஒருவர். இந்த இயக்கம் அறிவொளி இயக்கம், புனைவியல் இயக்கம் போன்றவற்றின் காலப்பகுதியைச் சேர்ந்தது. *நிறங்களின் கோட்பாடு* *(Theory of Colours)* என்னும் அறிவியல் நூலொன்றையும் இவர் எழுதினார். தாவர உருவவியல் தொடர்பான இவரது கருத்துக்களின் தாக்கம் டார்வினுடைய பணிகளில் காணப்படுகின்றன.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***யொஹான் வூல்ப்காங் ஃபொன் கேத்தா*** |
**பன்சிலால் லெகா** (*Bansi Lal Legha*) (26 ஆகஸ்ட் 1927 - 28 மார்ச் 2006) ஓர் இந்திய சுதந்திர ஆர்வலரும், மூத்த காங்கிரசுத் தலைவரும், அரியானாவின் முன்னாள் முதல்வரும், இந்தியாவின் முன்னாள் பாதுகாப்பு மந்திரியும் ஆவார். இவர், நவீன அரியானாவின் கட்டிடக் கலைஞராக பலராலும் கருதப்பட்டார். பன்சி லால் அரியானாவின் புகழ்பெற்ற லால் என்ற பெயரைக்கொண்ட மூவரின் ஒரு பகுதியாக இருந்தார். அதில் அரியானாவின் முக்கிய அரசியல் குடும்பங்களை உருவாக்க்கிய தேவிலால் , பஜன்லால் ஆகியோர் அடங்குவர்.

சட்டமன்றம்
----------

பன்சிலால் அரியானா மாநில சட்டமன்றத்திற்கு ஏழு முறை தேர்ந்தெடுக்கப்பட்டார். 1967இல் தோசாம் சட்டமன்றத் தொகுதியிலிருந்து முதல் முறையாக வெற்றி பெற்றார். அரியானாவின் முதல்வராக மூன்று முறை பணியாற்றினார் (1968-75, 1986-87, 1996-99. 1975 -1977). அவசர காலத்தில் முன்னாள் பிரதமர் இந்திரா காந்திக்கும் அவரது மகன் சஞ்சய் காந்திக்கும் நெருங்கிய நம்பிக்கையாளராக இவர் கருதப்பட்டார்.

பாராளுமன்றம்
------------

இவர் திசம்பர் 1975 முதல் மார்ச் 1977 வரை இந்தியாவின் பாதுகாப்பு அமைச்சராக பணியாற்றினார். மேலும் 1975 இல் மத்திய அரசில் துறை இல்லாத அமைச்சராக சிலகாலம் பணியாற்றினார். இரயில்வே மற்றும் போக்குவரத்து ஆகிய துறைகளையும் வகித்தார்.

இவர் 1996 இல் இந்திய தேசிய காங்கிரசிலிருந்து பிரிந்த பின்னர் அரியானா விகாஸ் கட்சியை அமைத்தார். 2004இல் காங்கிரசுக்கு மீண்டும் திரும்பிய இவர், 2005 சட்டமன்றத் தேர்தலில் வெற்றிபெறு ஆட்சியமைக்க காங்கிரசுக்கு உதவினார்.

இறப்பு
------

பன்சிலால் புது தில்லியில் மார்ச் 28, 2006 அன்று தனது 79 வயதில் இறந்தார்.

மேற்கோள்கள்
-----------

1. ↑  "Bansi Lal dead".
2. ↑  "Bansi Lal RIP".
3. ↑  "Bansi Lal RIP".
4. ↑  "Bansi Lal RIP".
5. ↑  "Former Haryana CM Bansi Lal dead".

* *Bansi Lal: Chief Minister of Haryana* By S. R. Bakshi, Sita Ram Sharma 1998 ISBN 9788170249856

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States
* நெதர்லாந்து

 |
| மக்கள் | 
* Deutsche Biographie

 |
| மற்றவை | 
* IdRef

 |
கைகாட்டி நண்டு
**கைகாட்டி நண்டு** அல்லது **பிடில் நண்டு** (*Fiddler crab*) என்பது ஓசிபோடிடே குடும்பத்தைச் சேர்ந்த ஒருவகை நண்டாகும். இதில் நூற்றுக்கும் மேற்பட்ட இனங்கள் உள்ளன. இந்த ஓசிபோடிடே குடும்பததில் குறைந்த எண்ணிக்கையில் பேய் நண்டு மற்றும் சதுப்புநில நண்டு இனங்கள் உள்ளன. இந்த முழு குழுவும் சிறிய நண்டுகளைக் கொண்டாதக உள்ளது. இவற்றில் மிகப்பெரிய வகை என்பது இரண்டு அங்குலம் (5) செமீ) குறுக்கலவு கொண்டது ஆகும். கைகட்டி நண்டுகள் கடற்கரைகள், உவர் ஏரிகள், சேற்றுப்பாங்கான நிலங்களில் காணப்படுகின்றன. கைகாட்டி நண்டுகள் அவற்றின் பாலியல் ஈருருமையான கடிகால்களுக்காக மிகவும் பிரபலமானவை; ஆண் நண்டுகளின் ஒரு கடிகால் மற்றொரு கடிகாலை விட மிகப்பெரியதாக இருக்கும். அதே நேரத்தில் பெண் நண்டுகளின் இரு கடிகால்களும் ஒரே அளவானவை.  இவை இரவில் வளைக்குள் உறங்கி, பகலில் நடமாடக்கூடியவை. இவை நேராக நடக்காமல் பக்கவாட்டில் நடக்கும்.

பிற வகை நண்டுகளைப் போலவே, கைகாட்டி நண்டுகள் வளரும்போது வளர் உருமாற்றம் அடைகின்றன. ஏதாவது ஒரு காரணத்தால் இவை கால்கள் அல்லது கடிகால்களை இழந்தால், இவை வளர் உருமாற்றம் அடையும்போது புதிய உறுப்பு வளர்கிறது. ஆண் நண்டுகளின் பெரிய கடிகால் உடைந்துவிட்டால் மறுபக்கத்தில் உள்ள சிறியகடிகலைக்கூட பெரிய கடிகாலாக வளர்த்துக் கொள்ளக்கூடியவை.

சூழலியல்
--------

இந்த நண்டுகள் மேற்கு ஆப்பிரிக்கா, மேற்கு அத்திலாந்திக், கிழக்கு பசிபிக், இந்தோ-பசிபிக், போர்ச்சுகலின் அல்கார்வ் பகுதியின் மணல் அல்லது சேறும் நிறைந்த கடற்கரைகளில், அலையாத்தித் தாவரங்கள், உவர் சதுப்பு நிலங்கள் காணப்படுகின்றன. கைகாட்டி நண்டுகள் அவற்றின் தனித்துவமான சமச்சீரற்ற கடிகாலால் எளிதில் அடையாளம் காணப்படுகின்றன.

 ஆண் எலுமிச்சை-மஞ்சள் *கடிகால் கொண்ட ஃபிட்லர் நண்டு (ஆஸ்ட்ரூகா பெர்ப்லெக்ஸா* ), அதன் பெரிய கடிகாலை அசைக்கும் காட்சி
கைகாட்டி நண்டுகள் தங்களை கடிகாலை அசைத்து, சைகைகளின் மூலம் தொடர்பு கொள்கின்றன;  ஆண் நண்டுகள் தங்கள் பெரிய கடிகாலைக் காட்டி அதை பயன்படுத்தி பெண் நண்டுகளைக் கவர்கின்றன. பெண் நண்டைக் கண்டால் ஆண் நண்டு இந்த பெரிய கடிகாலை உயர்த்தி நடன அசைவுகளை செய்து கவர்ந்து தன் வளைக்கும் அழைத்துச் செல்லும். இதன் வண்ணமயமான பெரிய கடிகாலானது பிடில் இசைக் கருவியைப் போல இருப்பதால் இதற்கு பிடில் நண்டு என்ற பொதுப் பெயர் கிடைத்தது.

நண்டானது தன் சிறிய கடிகாலைப் பயன்படுத்தி தரையில் இருந்து வண்டலை வாய்க்கு கொண்டுவருகிறது. அங்கு அதில் உள்ள பாசி, நுண்ணுயிர்கள், பூஞ்சை, இறந்த கடலுயிரிகளின் உடல்கள் போன்றவற்றை பிரித்து உண்கிறது.

குறிப்புகள்
-----------

 

1. ↑  Levinton, J. S. Judge, M. L. and Kurdziel, J. P. 1995, Functional differences between the major and minor claws of fiddler crabs (Uca, family Ocypodidae, order Decapoda, Subphylum Crustacea): A result of selection or developmental constraint?: Journal of Experimental Marine Biology and Ecology, v. 193, p. 147-160.
2. ↑  M. J. How; J. M. Hemmi; J. Zeil; R. Peters (2008). "Claw waving display changes with receiver distance in fiddler crabs, *Uca perplexa*". *Animal Behaviour* **75** (3): 1015–1022. doi:10.1016/j.anbehav.2007.09.004. .

வெளி இணைப்புகள்
---------------

* 

* பொதுவகத்தில் Uca தொடர்பாக ஊடகக் கோப்புகள் உள்ளன.
* Movie of two fiddler crabs (*Uca lactea lactea*) waving the enlarged claw பரணிடப்பட்டது 2011-07-22 at the வந்தவழி இயந்திரம் - University of Kyoto
* Info on systematics, phylogeny and morphology of fiddlers - Fiddlercrab.info
* The colorful fiddler crabs in the mangrove forest of Borneo - mysabah.com
**பி. அய்யாக்கண்ணு** என்பவர் தமிழகத்தைச் சேர்ந்த வழக்கறிஞரும், தேசிய தென்னிந்திய நதிகள் இணைப்பு விவசாயிகள் சங்கத்தின் நிறுவனரும் அதன் தலைவருமாவார்.

வாழ்க்கை
--------

அய்யாக்கண்ணு தமிழ்நாட்டின் திருச்சி மாவட்டம், முசிறியைச் சேர்ந்தவர். வழக்கறிஞரான இவருக்கு மனைவி சந்திரலேகா, துணைவி ரேவதிக்கு 2 மகன்கள் உள்ளனர். இவரது மனைவி சந்திரலேகா, முத்த மகனான கோபிக்கண்ணு மற்றும் இளைய மகனான ஜோதிக்கண்ணு மற்றும் முத்த மருமகள் அனைவருமே வழக்கறிஞர்கள். இவருக்குச் சொந்தமாக 20 ஏக்கர் நிலம் உள்ளது அதில் விவசாயமும் செய்துவருகிறார்.

பொதுவாழ்வு
----------

இவர் 1977 ஆம் ஆண்டு காங்கிரஸ் கட்சி சார்பில் முசிறி தொகுதியில் சட்டமன்ற உறுப்பினருக்குப் போட்டியிட்டுள்ளார். அதன் பிறகு ஜனதா தளம் கட்சியில் இணைந்தார். அக்கட்சி பல பிரிவுகளாக பிளவுபட்டதும் தேசிய விவசாயிகள் சங்கம் என்ற சங்கத்தைத் தொடங்கினார். அதன் பின்னர் பாரதிய கிசான் சங்கத்தில் மாநில பொதுச் செயலாளர், மாநில துணைத் தலைவர் ஆகிய பொறுப்புகளில் இருந்து, விவசாயிகளுக்காக பல்வேறு போராட்டங்களை முன்னின்று நடத்தினார்.

மத்தியில் பாஜக ஆட்சிக்கு வந்தவுடன், மத்திய அரசை எதிர்த்துப் போராட்டங்களில் ஈடுபடக் கூடாது என பாரதிய கிசான் சங்கம் தெரிவித்ததைத் தொடர்ந்து, அதிலிருந்து விலகி, 2015 இல் தேசிய தென்னிந்திய நதிகள் இணைப்பு விவசாயிகள் சங்கத்தைத் தொடங்கி அதன் தலைவராக செயல்பட்டு வருகிறார். 2017 ஆண்டு விவசாயிகளைத் திரட்டி தில்லியில் பல்வேறு கோரிக்கைகளை வலியுறுத்தியும் விவசாயியின் நிலையை உலகுக்கு எடுத்துரைக்கும் வகையில் கழுத்தில் மனித மண்டை ஓடுகளைத் தொங்கவிட்டும், கைகளில் மண் சட்டிகளை ஏந்தியும், அரை நிர்வாண கோலத்திலும், விவசாயியை சடலமாகக் கிடத்தியும், மொட்டை அடித்துக்கொண்டும், பிரதமர் மோடியின் முகமூடியை அணிந்தும், எலிக்கறி மற்றும் பாம்புக் கறி உண்ணுதல் என பல்வேறு நூதன போராட்டங்களை விவசாயிகளைக் கொண்டு நடத்தி வருகின்றார். இதற்கு ஆதரவு பெருகிவருகிறது.

மேற்கோள்கள்
-----------

1. ↑  ஆர்.ஷபிமுன்னா (28 மார்ச் 2017). "டெல்லியில் தொடரும் தமிழக விவசாயிகள் போராட்டம்: குடியரசு தலைவர், மூன்று மத்திய அமைச்சர்களிடம் மனு". *செய்தி*. தி இந்து. 31 மார்ச் 2017 அன்று பார்க்கப்பட்டது.
2. ↑  மு.பார்த்தசாரதி (12 மே 2017). *நிர்வாணம் வேண்டாம்னு டெல்லிக்கே போய் கெஞ்சினேன்..!’’ - அய்யாக்கண்ணு மனைவி சந்திரலேகா!*. விகடன். .
3. ↑  யார் இந்த அய்யாக்கண்ணு?
4. ↑  எஸ்.கல்யாணசுந்தரம் (30 மார்ச் 2017). "டெல்லியை அதிர வைக்கும் நூதன போராட்டங்கள்: விவசாயிகளை வழிநடத்தும் அய்யாக்கண்ணு யார்?". *செய்திக்கட்டுரை*. தி இந்து. 31 மார்ச் 2017 அன்று பார்க்கப்பட்டது.
**யொகானி திலோக்கா த சில்வா** (*Yohani Diloka de Silva* , சிங்களம்: යොහානි දිලෝකා ද සිල්වා, பிறப்பு: 30 சூலை 1993), பொதுவாக **யொகானி** என அறியப்படுபவர் ஒரு இலங்கைப் பாடகியும் பாடலாசிரியரும் இசை வழங்குநரும் ஆவார். யூடியூப்பில் தனது இசைப் பயணத்தைத் தொடங்கிய அவர் ‘தெவியங்கே பாரே’ எனும் பாடலின் மூலம் நன்கறியப்படத் தொடங்கினார். பின்னர் மேலும் பாடல்களை வெளியிட்ட அவர் இலங்கையின் சொல்லிசை இளவரசி எனக் கூறுமளவுக்குப் புகழ் பெற்றார். அவரது "மெனிக்கே மகே ஹித்தே" என்ற பாடலின் மூலம் பல நாடுகளிலும் பிரபலமானார். யூடியூப்பில் இரண்டு மில்லியனுக்கு மேற்பட்ட சந்தாதாரர்களைப் பெற்ற இலங்கையின் முதலாவது பாடகியும் அவரே.

சர்ச்சை
-------

யொகானியின் இலங்கை இராணுவ தொடர்பு சர்ச்சைக்குள்ளானது. யொகானியின் தந்தை முன்னாள் இலங்கை இராணுவம் மேஜர் ஜெனரல் பிரசன்னா டி சில்வாவின் ஆவார். அவர் மீது போர்க் குற்றங்களில் குற்றம் சாட்டப்பட்டது. அப்படியிருக்கையில் யொகானி அவரை ஒரு 'ஹீரோ' என்று புகழ்ந்துள்ளார். மேலும் அவர் இராணுவ பல்கலைக்கழகம் ஒன்றில் படித்தார். மேலும், அவர் தமிழ் சினிமாவில் நுழைவதற்கு எதிர்வினைகள் ஏற்பட்டன. அது ஹாரிஸ் ஜெயராஜ் மற்றும் மதன் கார்க்கி மீது விமர்சனத்தை கொண்டு வந்தது.

உசாத்துணைகள்
------------

1. ↑  "යොහානි ද සිල්වා, Yohani De Silva Wiki, Height, Age, Boyfriend, Family, Biography & More - Sprojo" (ஆங்கிலம்). 2021-08-04. 2021-08-10 அன்று பார்க்கப்பட்டது.
2. ↑  Weerasooriya, Sahan. "Global recognition for local artiste!" (ஆங்கிலம்). 2021-09-01 அன்று பார்க்கப்பட்டது.
3. ↑  "'Manike Mage Hithe' Yohani's Manike touches the hearts of 60 million". *Print Edition - The Sunday Times, Sri Lanka*. 2021-09-01 அன்று பார்க்கப்பட்டது.
4. ↑  "White vans and war crimes - Yohani's Sri Lankan military connection". Tamil Guardian.
5. ↑  "Harris Jayaraj deletes Yohani tweet after Tamil genocide backlash! Tamil Movie, Music Reviews and News".
6. ↑  "யோஹானியை தமிழில் பாட வைப்பதா? ஹாரிஸ் ஜெயராஜ் - மதன் கார்க்கி மீது முறைப்பாடு".
**ஊக்கின் விதி** (*Hooke's law*, **ஹூக்கின் விதி**) என்பது ஒரு மெல்லிய கம்பி அல்லது கம்பிச் சுருள் அல்லது ரப்பர் நாண் ஓர் இழுவிசைக்கு ஆட்படுத்தப்படும் போது அதில் தோன்றும் நீட்சி மாறுபாடு (l) அதனைத் தோற்றுவிக்கும் விசைக்கு (F) நேர் வீதத்தில் இருக்கும். அதாவது l/F ஒரு மாறிலி ஆகும். இந்த விதி, பிரிடிஷ் இயற்பிலாளர் ராபர்ட் ஹூக் அவரது பெயரில் வழங்கப்படுகிறது. 1660ல் இவர் இவ்விதியை இயற்றினார்.

ஊக்கின் விதி "மீட்சியல் எல்லைக்குள் தகைவும் திரிபும் ஒன்றுக்கொன்று நேர்விகிதத்தில் இருக்கும்" என்று கூறுகிறது.

தகைவு ∝ திரிபு

தகைவு = E x திரிபு

தகைவு / திரிபு = E

E என்பது மாறிலி ஆகும். இது **மீட்சிக்குணகம்** எனப்படும். மீட்சிக் குணகத்தின் அலகு நியூட்டன்/மீட்டர்2 அல்லது பாஸ்கல் ஆகும்.

மூவகை மீட்சிக் குணகங்கள்
------------------------

தகைவினால் ஏற்படும் திரிபுவின் தன்மையைப் பொறுத்து மீட்சிக் குணகங்களை மூன்று வகைகளாகப் பிரிக்கலாம்.

* யங் குணகம்
* பருமக் குணகம்
* விறைப்புக் குணகம்

### யங் குணகம்

நீளமுள்ள கம்பியின் ஒரு முனை உறுதியாகப் பொருத்தப்பட்டுள்ளது. மறுமுனையில் ஒரு எடையைத் (mg ) தொங்க விட்டால் கம்பியின் நீளம் அதிகரிக்கும். நீள வேறுபாடு 'l ' என்போம். 
இங்கு கம்பி அடையும் திரிபுக்கு **நீட்சித் திரிபு** என்றும், தகைவிற்கு **நீட்சித் தகைவு** என்றும் பெயர்.

நீட்சித் திரிபு = நீள மாறுபாடு/ தொடக்க நீளம் (l /L )

கம்பியின் குறுக்குப் பரப்பில் செயல்படும் விசை F =mg

நீட்சித் தகைவு = F /a = mg /a

யங் குணகம், q = நீட்சிதகைவு/நீட்சித் திரிபு = (mg /a )/ (l /L )

### பருமக் குணகம்

V கன அளவுள்ள ஒரு பொருளின் புறப்பரப்பு (a ) முழுவதும் சீராகவும் நேர்குத்தாகவும் ஒரு விசை (F ) செயல்படும் போது அதன் உருவம் மாறாமல் பருமன் மட்டும் மாறுபடுகின்றது. v என்பது பரும மாறுபாடு எனக் கொள்வோம், அங்கு ஏற்படும் திரிபு **பருமத்திரிபு** எனவும் தகைவு **பருமத்தகைவு** எனவும் அழைக்கப்படுகிறது.

பருமத்திரிபு = பரும மாற்றம்/ தொடக்கப்பருமன் = v/V

பருமத்தகைவு = F /a

பருமக்குணகம் K= பருமத்தகைவு/ பருமத்திரிபு = (F/a )/(v/V ) = FV /av பாஸ்கல்

பருமக்குணகத்தின் தலைகீழ் மதிப்பு **இறுக்கத்திறன்** எனப்படும்.

K = 1 / இறுக்கத்திறன்

### விறைப்புக் குணகம்

சறுக்கத் திரிபு
ABCDEFGH என்பது ஒரு கனசதுரம் அதன் அடிப்பரப்பு CDHG நிலையாக பொருத்தப்பட்டுள்ளது. பரப்பு ABEFன் மீது ப என்ற தொடுவியல் விசை செயல் படுகிறது எனக் கொண்டால், விசை செயல்பட்டவுடன் கனசதுரம் எ'ப'கடே'ப'GH என்ற நிலையை அடைகிறது. அதாவது பொருளின் பருமன் மாறாமல் அதன் வடிவம் மாறுகிறது. ACGF , BDHF என்ற பரப்புகள் Ɵ கோண அளவு சருக்கமடைகிறது. Ɵ என்பது **சறுக்கத் திரிபு** ஆகும்.

விறைப்புக் குணகம் = சருக்கதகைவு/ சருக்கதிரிபு

மூன்று குணகங்களுக்கும் இடையே உள்ள தொடர்பு
-----------------------------------------

{\displaystyle {\frac {9}{q}}={\frac {3}{n}}+{\frac {i}{k}}}

இங்கு q என்பது நீட்சிக் குணகம், n என்பது விறைப்புக் குணகம், k என்பது பருமக்குணகம்

மேற்கோள்கள்
-----------

1. ↑  The anagram was given in alphabetical order, *ceiiinosssttuv*, representing *Ut tensio, sic vis* — "As the extension, so the force": Henry Petroski (1996). *Invention by Design: How Engineers Get from Thought to Thing*. Cambridge, MA: Harvard University Press. பக். 11. பன்னாட்டுத் தரப்புத்தக எண்:0674463684. .
2. ↑  See , where one can find also an anagram for the catenary.
ஒரு கைக்குட்டை
**கைக்குட்டை**, சதுர வடிவிலான ஒரு துணி ஆகும். பொதுவாக, ஒருவரின் உடற் தூய்மையை பேணுவதற்காக கைக்குட்டையை சட்டைப் பையில் வைத்து எடுத்துச் செல்வர். சட்டைப் பை இல்லாத பெண்கள் இதை கையில் வைத்திருப்பதும் உண்டு. முகம், கை துடைக்கவோ சளியை வெளியேற்றவோ கைக்குட்டை பயன்படுத்தப்படுகிறது. தவிர, ஆண்களின் மேற்சட்டையில் அழகுக்காக வைத்துக் கொள்வதும் உண்டு. இங்கிலாந்தின் இரண்டாம் ரிச்சர்டு கைக்குட்டையைக் கண்டுபிடித்ததாக சொல்லப்படுகிறது. வரலாற்று நோக்கில், சரணடைவதையோ சண்டை நிறுத்தத்தையோ தெரிவிக்க வெள்ளைக் கொடிக்கு பதிலாக வெள்ளைக் கைக்குட்டைகள் பயன்பட்டுள்ளன.

பல இடங்களில், முகத் தாளுக்கு (Facial tissue paper) பதிலாக கைக்குட்டையை வைத்திருப்பது பழம்போக்காகவும், குறிப்பாக வட அமெரிக்கா போன்ற நாடுகளில் உடற் தூய்மை அற்றதாகவும் கருதப்படுகிறது. எனினும், கைக்குட்டை வைத்திருப்பது சூழல் நோக்கில் நன்மை உடையதாகவும் கருதப்படுகிறது. சப்பான், இலங்கையில் கைக்குட்டை வைத்திருப்பது நன்கு படித்த ஒருவரின் அடையாளமாக கருதப்படுகிறது.

வெளி இணைப்புகள்
---------------

* கைக்குட்டை
[*தொடர்பிழந்த இணைப்பு*]

history of hand kerchief